Californication (album)

Californication je siedmy štúdiový album americkej rockovej skupiny Red Hot Chili Peppers, ktorý 8. júna 1999 vydalo hudobné vydavateľstvo Warner Bros. Records. Názov albumu je slovnou hračkou založenou na kombinácii slov „California“ a „fornication“ (z angl. smilstvo), čo sa dá voľne preložiť ako „smilstvo Kalifornie“ alebo „smilná Kalifornia“.

Producentom nahrávania albumu bol Rick Rubin. Californication je poznačnený funk rockovým hudobným štýlom Johna Fruscianteho, ktorý nahradil gitaristu Dave Navarra. Frusciante už s kapelou Red Hot Chili Peppers predtým spolupracoval na predošlých projektoch Mother's Milk a Blood Sugar Sex Magik. 

Na albume Californication sa nachádza viacero najznámejších hitov skupiny vrátane skladieb „Otherside“, „Californication“, či „Scar Tissue“, za ktorú kapela dostala cenu Grammy. Album Californication patrí medzi najúspešnejšie projekty skupiny. V americkom rebríčku Billboard 200 sa dostal na tretiu priečku, a do dnešného dňa sa z neho na celom svete predalo viac ako 15 miliónov nosičov. Bol pozitívne hodnotený aj zo strany kritiky. Pri porovnaní s predošlým albumom, One Hot Minute (z r. 1995), bol Gregom Tatem z časopisu Rolling Stone označený za výrazné hudobné a spirituálne oživenie a znovuvzkriesenie hudobného štýlu Red Hot Chili Peppers. V témach skladieb je viacero pre kapelu charakteristických sexuálnych narážok, no nachádzajú sa v nich aj témy hriechu, smrti, rozjímanie o samovražde, drogách, globalizácii, cestovaní.

Zoznam skladieb 
 „Around the World“ – 3:58
 „Parallel Universe“ – 4:30
 „Scar Tissue“ – 3:37
 „Otherside“ – 4:15
 „Get on Top“ – 3:18
 „Californication“ - 5:21
 „Easily“ – 3:51
 „Porcelain“ – 2:43
 „Emit Remmus“ – 4:00
 „I Like Dirt“ – 2:37
 „The Velvet Glove“ – 3:45
 „Savior“ – 4:52
 „Purple Stain“ – 4:13
 „Right On Time“ – 1:52
 „Road Trippin'“ – 3:25

Bonusy na austrálskej edícii 
 „Gong Li“ – 3:43
 „How Strong“ – 4:42
 „Instrumental #2“ – 2:34

Bonusy na iTunes 
 „Quixoticelixer“ – 4:48
 „Over Funk“ – 2:58
 „Fat Dance“ – 3:40

Úspechy albumu 
Album Californication sa nachádza v publikácii 1001 albumov, ktoré musíte počuť, kým zomriete, ktorú v roku 2005 vydal Robert Dimery, je na 399. priečke zoznamu 500 najlepších albumov všetkých čias, ktorý v rokoch 2003 a 2005, zverejnil časopis Rolling Stone, je v zozname 200 najlepších albumov 90. rokov, ktorý bol zverejnený v roku 2006 v časopise Classic Rock & Metal Hammer, časopis Mojo ho v tom istom roku dal na 89. miesto zoznamu stovky najlepších albumov rokov 1993-2006 a v roku 2007 bol uvedený do Rokenrolovej siene slávy ako 92. album z 200 najlepších albumov všetkých čias („The Definitive 200: Top 200 Albums of All-Time“).

Výroba albumu

Red Hot Chili Peppers 
 Michael "Flea" Balzary – basová gitara a pozauna
 John Frusciante – guitar, vokály spev, a klávesy
 Anthony Kiedis – spev
 Chad Smith – bicie a perkusie

Ďalší hudobníci 
 Greg Kurstin – klávesy
 Patrick Warren – klávesy (Chamberlin), organ v skladbe "Road Trippin'"

Produkcia 
 Lawrence Azerrad – umelecký vedúci
 Lindsay Chase – koordinácia výroby
 Greg Collins – technik
 Greg Fidelman – technik
 Jennifer Hilliard – asistent techniky
 Ok Hee Kim – asistent techniky
 Sonya Koskoff – fotografie
 Vladimir Meller – mastering
 Red Hot Chili Peppers – aranžmány
 Rick Rubin – producent
 David Schiffman – technik
 Jim Scott – technik, mixáž
 John Sorenson – technik
 Tony Wooliscroft – fotografie

Referencie 

Hudobné albumy z 1999
Albumy Red Hot Chili Peppers
Hudobné albumy produkované Rickom Rubinom